"विजयाने आम्हाला गर्वाची बाधा होत नाही आणि पराजयाने आम्ही खचून जात नाही," असं आता भाजप म्हणत आहे. पण 2015 च्या तुलनेत भाजपची कामगिरी सुधारली आहे याकडेही लक्ष द्यायला हवं. 

तसंच निवडणुकीच्या आधीच मान टाकण्याचा काँग्रेसलाही चांगलाच फटका बसला आहे. आम आदमी पक्षाने 50 हून अधिक रोड शो केले, तर अमित शाहांनी 40 पेक्षा जास्त सभा घेतल्या. राहुल आणि प्रियंका यांनी केवळ चार सभा घेतल्या. 

या रोड शो मुळेच आपला विजय मिळाला की पडद्यामागच्या रणनीतीने हा विजय मिळाला याचं उत्तर आम्ही शोधण्याचा प्रयत्न केला. 

शाहीनबागमध्ये फसले नाहीत

दिल्लीच्या निवडणुकीचे निकाल शाहीनबागच्या उल्लेखाशिवाय पूर्ण होऊच शकत नाही. एका खाजगी वृत्तवाहिनीने मनीष सिसोदियांना विचारलं, "शाहीनबागेच्या मुदद्यावर आपचं काय म्हणणं आहे?" त्यावर सिसोदिया म्हणाले, "मी शाहीन बागच्या लोकांबरोबर आहे."

सिसोदियांच्या या उत्तरामुळे भाजपला दिल्ली विधानसभेत एक मोठा मुद्दा मिळाला. पण भाजपला त्याचा किती फायदा मिळाला त्याचा भाजपवाले नक्कीच विचार करतील. मात्र आम आदमी पक्षाने वेळीच या वक्तव्यावर सारवासारव केली. 

या वक्तव्यानंतर त्यांनी कोणतीही मोठी ... आणखी 4000 वर्णांसाठी लेख सुरू ठेवा:
मुलाखत दिली नाही, ते त्यांच्या मतदारसंघात प्रचार करू लागले. 

दिल्लीत आम आदमी पक्षाचं सरकार आहे. मात्र केजरीवाल आंदोलनकर्त्यांना भेटायला गेले नाहीत आणि निदर्शकांना तिथून हटवण्यासाठीही त्यांनी काही केलं नाही. शाहीनबागमध्ये झालेल्या गोळीबारानंतर ट्विट करायला मात्र ते विसरले नाहीत. 

ज्येष्ठ पत्रकार अपर्णा द्विवेदी यांच्या मते आपने लोकसभा निवडणुकीतून चांगलाच धडा घेतला आहे. लोकसभा निवडणुकीत ते दोन ते तीन जागा जिंकतील असा त्यांना विश्वास होता. तेव्हा भाजपच्या जाळ्यात अडकून त्यांनी विरोधी पक्षावर हल्ला करण्याचा प्रयत्न केला. त्याचा फारसा फायदा पक्षाला झाला नाही. विधानसभेत त्यांनी ही चूक केली नाही. 

हिंदू आणि मुस्लीम दोन्ही मतदार नाराज होऊ नये यासाठी केजरीवालांनी कसोशीचे प्रयत्न केल्याचं अपर्णा द्विवेदी सांगतात. दोघांनाही खूश करण्यासाठी त्यांनी टीव्ही चॅनलवर हनुमान चालीसा वाचली आणि निवडणुकीनंतर ते हनुमान मंदिरात गेले. 

कामाच्या बळावर मतांचा जोगवा

ऑगस्ट 2019 मध्ये दिल्ली सरकारने 200 युनिट वीज मोफत देण्याची घोषणा केली. म्हणजे 200 युनिट पर्यंत वीज वापरली तर बिल शून्य येईल. 

पाण्याचं बोलायचं झालं तर सध्या दिल्ली सरकार 20 हजार लीटर पाणी मोफत देत आहे. शेवटच्या सहा महिन्यात दिल्ली सरकारने 400 पेक्षा अधिक मोहल्ला क्लिनिक सुरू केलेत. शाळेत 20 हजार नवीन सीसीटीव्ही सुरू केले. 

आपने त्यांचं प्रगतीपुस्तक जारी केलं आणि त्यांनी केलेली कामं सांगितली. 'मेरा वोट काम को, सीधे केजरीवाल को' या घोषणेचा प्रसार आणि प्रचार केला. 

दिल्लीच्या जनतेला या योजनांचा लाभ मिळाला. निवडणुकीच्या निकालानांही ही बाब सिद्ध केली आहे. 

गेल्या काही दिवसात टीव्ही चॅनलवर केजरीवालांनी मुलाखती दिल्या. दिल्लीत आपच्या कामाला मतं द्या, आम्ही काम केलं नसेल तर मतं देऊ नका. 

त्याचा परिणाम असा झाला की काँग्रेस ने 300 युनिट वीज मोफत देण्याची घोषणा केली. भाजपाने दोन रुपये किलो या भावाने गव्हाचं पीठ देण्याची घोषणा केली. 

मोफत वीज आणि पाण्याचा फॉर्म्युला आता इतर राज्यात लागू होण्याची शक्यता आहे. यावरून आपच्या विजयाचं महत्त्व लक्षात येतं. 

त्याची सुरुवात पश्चिम बंगालपासून झाली आहे. सोमवारी विधानसभेच्या अर्थसंकल्पात ज्या घरी 75 युनिट वीज वापरली जाईल त्यांना मोफत वीज मिळणार असं सांगण्यात आलं आहे. 

भाजपने निवडणुकीच्या प्रचारात दहशतवादी, बिर्याणी, करंट असे अनेक...